અમરેલી જિલ્‍લાનાં ધારી વિસ્‍તારમાં ઈકો ઝોનની કડક અમલવારી કરવા કલેકટર આયુષ ઓકે સૂચના આપી હતી. ધારી-બગસરા પ્રાંત અધિકારી ઓઝા તેમજ ધારી તાલુકાનાં મામલતદાર અને પોલીસ સબ ઈન્‍સ્‍પેકટરએ, ધારી ગીર પૂર્વ વિસ્‍તારનાં અંદાજે 10 કિ.મી.માં ગેરકાયદે ચાલતી હોટેલ-રેસ્‍ટોરન્‍ટને બંધ કરવા કાર્યવાહી હાથ ધરી હતી. અત્રે ઉલ્‍લેખનીય છે કે, ગુજરાત પોલીસ અધિનિયમ-33ની મુજબ લાયસન્‍સ તથા વન અને પર્યાવરણ વિભાગનું એન.ઓ.સી. ધરાવતા હોવાની નકલ, બિનખેતી અંગેનાં આધાર-પુરાવા રજૂન કરનાર હોટલ-રેસ્‍ટોરન્‍ટ સામે આ અંગેની ધોરણસરની કાર્યવાહી કરવામાં આવી હતી.